## Pravilnik o stručnom nadzoru nad radom medicinskih sestara

### NN 92/2004 (7.7.2004.), Pravilnik o stručnom nadzoru nad radom medicinskih sestara

# HRVATSKA KOMORA MEDICINSKIH SESTARA

1759

Na
temelju članka 26. stavka 2. Zakona o sestrinstvu (»Narodne novine« 121/03.) i članka
19. Statuta Hrvatske komore medicinskih sestara Vijeće Komore na svojoj drugoj
sjednici od 1. prosinca 2003. godine, donosi uz suglasnost ministra zdravstva

## PRAVILNIK

### O STRUČNOM NADZORU NAD RADOM MEDICINSKIH SESTARA

I.
OPĆE ODREDBE

Članak
1.

Ovim Pravilnikom
o stručnom nadzoru nad radom medicinskih sestara (u nastavku teksta: Pravilnik)
uređuje se način organiziranja i provođenja stručnog nadzora nad radom
medicinskih sestara u obavljanju njihove djelatnosti.

Članak
2.

Hrvatska
komora medicinskih sestara (u nastavku teksta: Ko­­mora) obavlja stručni nadzor
kao pravna osoba s javnim ovlastima.

II.
POVJERENSTVO ZA STRUČNI NADZOR

Članak
3.

Stručni
nadzor organizira Povjerenstvo za stručni nadzor nad radom medicinskih sestara
(u nastavku teksta: Povjerenstvo) koje imenuje Vijeće Komore.

Povjerenstvo
ima predsjednika, četiri člana i tajnika.

Tajnik
Povjerenstva je po funkciji pravnik.

Predsjednik
i članovi Povjerenstva moraju ispunjavati najmanje uvjete koji su propisani za
medicinske sestre provoditelje stručnog nadzora.

Povjerenstvo
obavlja sljedeće poslove:

1.
izrađuje prijedlog liste medicinskih sestara koji će provoditi stručni nadzor
(u nastavku teksta: provoditelj stručnog nadzora),

2.
izrađuje stručne kriterije po kojima će se provoditi stručni nadzor,

3.
izrađuje prijedlog godišnjeg plana stručnog nadzora,

4. vodi
evidenciju o provedenom stručnom nadzoru i pred­loženim, odnosno poduzetim
mjerama,

5.
sačinjava godišnje izvješće o stručnom nadzoru,

6.
koordinira provođenje stručnog nadzora sa zdravstvenom inspekcijom ministarstva
nadležnog za zdravstva,

7.
obavlja i druge poslove u skladu sa Statutom i općim aktima Komore.

Povjerenstvo
će pri izradi Liste provoditelja stručnog nadzora voditi računa da se predlože
medicinske sestre iz svih podružnica, kako bi se omogućila dostupnost u
provođenju stručnog nadzora.

Članak
4.

Vijeće
Komore utvrđuje Listu medicinskih sestara provoditelja stručnog nadzora.

Za
provoditelje stručnog nadzora mogu biti imenovane medicinske sestre koje
ispunjavaju sljedeće uvjete:

–
završen studij sestrinstva,

–
položen stručni ispit,

–
odobrenje za samostalan rad,

–
najmanje 5 godina radnog iskustva.

III.
VRSTE STRUČNOG NADZORA

Članak 5.

Stručni nadzor može biti redoviti i izvanredni.

Redoviti stručni nadzor provodi se prema godišnjem
planu.

Godišnji plan stručnog nadzora donosi Vijeće Komore.
Prilog godišnjeg plana su stručni kriteriji po kojima će se provoditi stručni
nadzor, upitnik za stručni nadzor i ostali potrebni obrasci, koji se koriste
prilikom stručnog nadzora.

Ako kod redovitog stručnog nadzora Povjerenstvo
ocijeni potrebnim da nadzor provodi više provoditelja, predsjednik Povjerenstva
imenuje članove Komisije za svaki takav slučaj.

Izvanredni stručni nadzor provodi se u slučaju
prijave na rad medicinske sestre u obavljanju njene djelatnosti.

Izvanredni stručni nadzor može se provesti i na
temelju drugog saznanja koje ukazuje na potrebu takvog nadzora.

Izvanredni stručni nadzor provodi komisija čije
članove imenuje predsjednik Komore za svaki pojedini slučaj.

Postupak stručnog nadzora pokreće se pisanim nalogom.

IV.
SADRŽAJ STRUČNOG NADZORA

Članak 6.

Stručni nadzor obuhvaća nadzor nad izvršavanjem
dužnosti medicinske sestre u njenom radu i to:

– primjenu svih dostupnih znanja iz područja
sestrinstva,

– primjenu metoda rješavanja problema u provođenju
zdravstvene njege koje zahtijevaju vještinu analitičkog kritičkog pristupa,

– postupanje po utvrđenim pravilima i protokolima za
provo­đenje postupaka u zdravstvenoj njezi,

– provedbu zdravstvene njege po utvrđenom planu
njege,

– primjenjivanje, provođenje i evidentiranje od
liječnika ordinirane lokalne, peroralne i parenteralne terapije,

– pravovremeno izvješćivanje liječnika u slučaju
nastupa komplikacija primijenjene terapije,

–
provedbu postupaka iz područja zaštite zdravlja i prevencije bolesti,

–
vođenje sestrinske dokumentacije kojom se evidentiraju svi provedeni postupci
tijekom 24 sata,

–
pravovremeno izvješćivanje liječnika o stanju bolesnika, posebice o promjeni
zdravstvenog stanja,

–
pristupanje postupku oživljavanja u slučaju odsutnosti liječnika,

–
čuvanje profesionalne tajne,

–
poštivanje prava bolesnika,

–
poštivanje etičkog kodeksa medicinskih sestara,

–
poštivanje vjerskih načela pacijenta,

–
suradnja sa svim članovima tima,

–
čuvanje ugleda ustanove (poslodavca),

–
ekonomično i učinkovito korištenje pribora i opreme

–
djelovanje u interesu bolesnika,

–
provođenje zdravstvene njege kao voditelj tima ili kao član tima,

–
utvrđivanje da li medicinska sestra ima odobrenje za samostalan rad i potrebnu
spremu za poslove koje obavlja,

–
trajno usavršavanje medicinske sestre,

–
ostale vrste stručnog nadzora po potrebi.

V.
POSTUPAK STRUČNOG NADZORA

Članak
7.

Pisani
nalog za pojedini stručni nadzor mora sadržavati:

– ime,
prezime i stručne kvalifikacije provoditelja nadzora,

–
podatke o medicinskoj sestri nad kojom se obavlja stručni nadzor,

–
sadržaj stručnog nadzora,

–
vrijeme stručnog nadzora,

–
podatak da li se radi o redovnom ili izvanrednom stručnom nadzoru,

– druge
bitne podatke za provođenje stručnog nadzora.

Iznimno,
stručni nadzor se može obaviti bez pisanog naloga temeljem usmenog naloga
predsjednika Povjerenstva i to u slučaju hitnosti, a pismeni nalog se mora
izdati u roku od 48 sati od izdanog usmenog naloga.

Provoditelj stručnog nadzora mora imati najmanje isti
stupanj zvanja kao medicinska sestra nad radom koje se provodi stručni nadzor.

Članak 8.

Redovitistručni nadzor obavlja jedan
provoditelj stručnog nadzora, a prema potrebi Povjerenstvo može odrediti i više
provoditelja stručnog nadzora, ako to ocijeni potrebnim.

Izvanredni stručni nadzor obavljaju dva provoditelja
struč­nog nadzora, a prema potrebi predsjednik Komore može odrediti i više
provoditelja izvanrednog stručnog nadzora, ako to ocijeni potrebnim**.**

Članak 9.

Redoviti
stručni nadzor najavljuje se pisanim putem medicinskoj sestri nad čijim radom
se obavlja stručni nadzor, odgovornoj osobi poslodavca, najkasnije osam dana
prije provođenja stručnog nadzora i dostavlja mu se pismeni nalog iz članka 7.
ovog Pravilnika.

Izvanredni stručni nadzor može se najaviti u skladu
sa stav­kom 1. ovog članka, a može se provesti i bez najave ako to zahtijeva
hitnost. Ako izvanredni stručni nadzor nije najavljen o njemu prije provođenja
provoditelji obavještavaju glavnu medicinsku sestru i ravnatelja ustanove
prilikom dolaska radi obavljanja stručnog nadzora.

Članak 10.

Medicinska sestra nad čijim radom se provodi stručni
nadzor te odgovorna osoba poslodavca dužni su provoditelju stručnog nadzora
omogućiti obavljanje nadzora i pružiti sve potrebne podatke i obavijesti.

Ako medicinska sestra nad čijim se radom provodi
stručni nadzor, te odgovorna osoba poslodavca, odbiju omogućiti obavljanje
nadzora, provoditelj stručnog nadzora će o tome sačiniti zapisnik.

Odbijanje omogućavanja obavljanja stručnog nadzora iz
stav­ka 3. ovog članka, jest teža povreda članske obveze medicinske sestre te
će se protiv člana pokrenuti disciplinski postupak.

Članak 11.

U provođenju stručnog nadzora ima pravo sudjelovati
medicinska sestra nad čijim radom se provodi stručni nadzor, ravnatelj ustanove
i glavna medicinska sestra, odnosno osobe koje oni ovlaste.

Članak 12.

Provoditelj stručnog nadzora vodi zapisnik.

Zapisnik mora sadržavati:

– podatke iz članka 7. stavka 1. ovog Pravilnika,

– sadržaj stručnog nadzora,

– podatke utvrđene prilikom obavljanja stručnog
nadzora

– nalaz i mišljenje provoditelja stručnog nadzora,

– upute odnosno mjere koje treba poduzeti za
otklanjanje utvrđenih nedostataka,

– rok za otklanjanje utvrđenih nedostataka,

– podatak da li će provoditelj stručnog nadzora
podnijeti prijavu,

– očitovanje odnosno prigovor odgovorne osobe odnosno
medicinske sestre nad čijim radom se provodi stručni nadzor.

Članak 13.

Medicinska sestra nad čijim radom se provodi stručni
nadzor, te odgovorna osoba poslodavca imaju pravo uvida u zapisnik i pravo na
prigovor, koji se unosi u zapisnik.

Zapisnik potpisuju provoditelj stručnog nadzora, i
sve osobe koje su sudjelovale u provođenju stručnog nadzora iz stavka 1. ovog
članka.

Članak 14.

U slučaju nalaza značajnih nedostataka u stručnom
radu medicinske sestre, a čije otklanjanje zahtjeva hitnost, provoditelj
stručnog nadzora usmeno će naložiti izvršenje potrebnih mjera za otklanjanje
utvrđenih stručnih nedostataka.

Usmeno rješenje mora se unijeti u zapisnik o
obavljenom nadzoru.

Provoditelj je dužan izdati pisanu otpravu rješenja u
roku od osam dana od dana upisa izrečene mjere u zapisnik o obavljenome
nadzoru.

Članak
15.

Provoditelj
stručnog nadzora donosi rješenje o mjerama za uklanjanje utvrđenih stručnih
nedostataka s rokom izvršenja mjera.

Protiv rješenja iz stavka 1. ovoga članka medicinska
sestra nad čijim radom je proveden stručni nadzor, te odgovorna osoba
poslodavca imaju pravo prigovora Povjerenstvu u roku od 15 dana po primitku
rješenja.

Prigovor ne odlaže izvršenje rješenja.

Povjerenstvo mora donijeti odluku o prigovoru u roku
od 30 dana.

Odluka po prigovoru iz stavka 2. ovoga članka je
konačna.

Članak 16.

Ako se prilikom obavljanja stručnog nadzora utvrde
nedostaci iz nadležnosti tijela Komore, provoditelj stručnog nadzora dužan je
podnijeti nadležnom tijelu Komore prijavu radi pokretanja postupka.

Ako se prilikom obavljanja stručnog nadzora utvrde
nedostaci iz nadležnosti zdravstvene inspekcije, provoditelj stručnog nad­zora
dužan je o tome odmah obavijestiti zdravstvenu inspekciju ministarstva
nadležnog za zdravstvo.

Provoditelj stručnog nadzora može obaviti kontrolu o
otklanjanju utvrđenih nedostataka za koje je određen rok u zapisniku iz članka
12. ovog Pravilnika.

Ako utvrdi da nedostaci nisu otklonjeni, obvezan je
podnijeti prijavu Sudu Komore.

VI.
ODGOVORNOST PROVODITELJA STRUČNOG NADZORA

Članak
17.

Provoditelj
stručnog nadzora je odgovoran:

– ako
pri provođenju stručnog nadzora propusti dati uputu za otklanjanje utvrđenih
nedostataka,

– ako
prekorači svoje ovlasti,

– ako
ne podnese prijavu sukladno članku 16. ovog Pravilnika.

Zbog
propusta iz st. 1. ovog članka Povjerenstvo može pred­ložiti Vijeću Komore da
se provoditelj stručnog nadzora briše s liste provoditelja.

VII.
SREDSTVA ZA PROVOĐENJE STRUČNOG NADZORA

Članak
18.

Sredstva
za obavljanje stručnog nadzora osiguravaju se iz državnog proračuna Republike
Hrvatske.

Naknada
za obavljanje stručnog nadzora Povjerenstvu za provođenje stručnog nadzora i
provoditelju stručnog nadzor bit će utvrđena troškovnikom, koji donosi Vijeće
Komore.

VIII.
ZAVRŠNE ODREDBE

Članak
19.

Ovaj
Pravilnik stupa na snagu danom objave u »Narodnim novinama«.

Predsjednik
Vijeća Komore
**Marija** **Orli****ć-Šumi****ć, vms****,** v. r.

Pravilnik, NN 92/2004-1759